fi fi fi fi fi en fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi en fi en fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi
Julkaisutiedonkeruu - Open access -opas - Tiedonhakijan oppaat at Turku University of Applied Sciences
Näyttää siltä, että selaimesi on Internet Explorer 11 tai vanhempi. Selainta ei tueta, joten käytä muuta selainta.
Kun olet tehnyt julkaisun, ilmoita sen tiedot tallennettavaksi ja Opetus- ja kulttuuriministeriön (OKM) raportointia varten. Julkaisu voi olla artikkeli, blogikirjoitus, kirja, taiteellista tai taideteollista toimintaa, audiovisuaalinen julkaisu, tieto- ja viestintätekninen ohjelma tai ohjelmisto.
Ilmoita julkaisun tiedot joko lomakkeella tai lähettämällä sähköpostia osoitteeseen julkaisutiedonkeruu@turkuamk.fi.
kirja tai lehti, jos julkaisu on artikkeli
tutkimusryhmä, jos julkaisu liittyy sen toimintaan
Lähetä myös rinnakkaistallentamista varten julkaisun tekstitiedostona, mielellään Word-muotoisena. Kirjasto selvittää julkaisun rinnakkaistallennusoikeudet kustantajalta. Lue lisää rinnakkaistallentamisesta.
Kirjasto tallentaa tarkistuksen jälkeen
julkaisun tiedot Tiedejatutkimus.fi -portaaliin
julkaisun kustantajan talletettavaksi salliman version Turun AMK:n julkaisuarkistoon (Theseus). Rinnakkaistallenteen linkki on osa julkaisun tietoja Tiedejatutkimus.fi -portaalissa.
Jos olet kirjoittanut Turun AMK:n julkaisusarjoissa tai Talk-verkkolehdessä, sinun ei tarvitse ilmoittaa julkaisusi tietoja. Näiden julkaisujen tiedot talletetaan kirjoittajan puolesta.
Kannattaa ilmoittaa julkaisut heti niiden ilmestyttyä. Tarvittaessa tietoja voi täydentää myöhemminkin.
Miksi julkaisujen tiedot kannattaa ilmoittaa?
Julkaisujen määrä on ammattikorkeakoulujen tuloksellisuusmittari, jolla on 2 %:n painoarvo rahoitusmallissa. Julkaisutyypin A - E avoimen julkaisun (täysin avoin tai rinnakkaistallennettu) painoarvo on 1,2, kun ei-avoimen julkaisun painoarvo on vastaavasti 1.
Ammattikorkeakoulu ilmoittaa julkaisujen tiedot ja määrät opetus- ja kulttuuriministeriöön vuosittain. Valtakunnallisesti julkaisujen tietoja voi hakea Tiedejatutkimus.fi -portaalista, ja tilastoja eri korkeakoulujen julkaisujen määristä voi hakea Vipunen-tilastopalvelusta.
Julkaisujen määrää seurataan myös talon sisällä: Ruoriin kerätään sektorikohtaiset luvut kuukausittain.
Millainen on OKM-kelpoinen julkaisu?
Julkaisun pitää täyttää vähintään alla olevat kriteerit, jotta julkaisu voidaan ilmoittaa OKM:lle.
Ilmoita kuitenkin kaikki tekemäsi julkaisut - kirjasto tarkistaa niiden OKM-kelpoisuuden.
Julkaisu on julkisesti saatavilla maksutta tai maksua vastaan.
Julkaisua ei ole aikaisemmin ilmoitettu OKM:n julkaisutiedonkeruussa.
Julkaisukanavalla on toimituskunta tai julkaisija, joka päättää julkaisukanavalla julkaistavista julkaisuista.
Tekijän on oltava työsuhteessa Turun AMK:ssa julkaisun tekemisen aikana.
Julkaisun on liittyttävä tekijän työhön Turun AMK:ssa.
Tarkemmat kriteerit on määritelty OKM:n julkaisutiedonkeruukäsikirjassa vuosittain, ks. tarkemmin Tiedonkeruun käsikirjat ja sieltä uusin julkaisutiedonkeruun ohjeistus.
Tekijän affiliaation on tärkeä näkyä julkaisussa, lue tarkemmin kohdasta Mikä ihmeen affiliaatio?
Tieteellisessä julkaisussa mainitaan tekijän nimen lisäksi affiliaatio. Affiliaatio tarkoittaa tekijän kotiorganisaatiota, korkeakoulua tai tutkimuslaitosta, jonka jäsenenä julkaisu on tehty. Tämän vuoksi on tärkeää, että julkaisemasi artikkelin perustiedoissa lukee Turku University of Applied Sciences tai Turun ammattikorkeakoulu:
Affiliaation perusteella voidaan julkaisutiedonkeruussa osoittaa, että julkaisupisteet tulevat Turun AMK:lle.
Rinnakkaistallentaminen helpottuu, kun jo julkaisussa on tieto, että julkaisu on tehty osana Turun AMK:ssa tehtyä työtä.
Affiliaatio-tietona voi olla useampi kuin yksi organisaatio, esimerkiksi, jos olet työsuhteessa Turun AMK:ssa ja osallistut toisen organisaation vetämään hankkeeseen, voivat molemmat organisaatiot näkyä nimesi yhteydessä affiliaationa julkaisussa.
Valtakunnalliset julkaisu- ja tutkimustietoportaalit
Ajantasaiset tiedot Turun AMK:n henkilökunnan tekemistä julkaisuista löytyvät valtakunnallisesta Tiedejatutkimus.fi-palvelusta. Palveluun on tallennettu Turun AMK:n OKM:lle raportoitujen kirjallisten julkaisujen tiedot vuodesta 2012 lähtien sekä taiteellisten töiden tiedot vuodesta 2018 lähtien. Toistaiseksi palveluista ei löydy tietoa henkilökunnan tekemistä audiovisuaalisista aineistoista tai tieto- ja viestintäteknisistä ohjelmista. Niiden tiedot kuitenkin kerätään edelleen, ja niistä saa julkaisupisteen, jos ne täyttävät OKM:n kriteerit.
Myös muiden korkeakoulujen OKM:lle raportoimat julkaisutiedot on tallennettu Tiedejatutkimus.fi-palveluun.
Turun AMK:n julkaisurekisteristä on tehty tietosuojailmoitus (pdf).
Tiedejatutkimus.fi -palvelusta ei voi hakea tietyn Turun AMK:n tutkimusryhmän tekemiä julkaisuja. Julkaisuun liittyvä tutkimusryhmätieto tallennetaan kuitenkin järjestelmään, jos se on ilmoitettu julkaisutietojen yhteydessä. Mikäli tarvitset listan tutkimusryhmäsi julkaisuista, pyydä sitä osoitteesta julkaisutiedonkeruu@turkuamk.fi.
Tämä opas sisältää Turun AMK:n ohjeet avoimesta julkaisemisesta. Oppaasta löydät vastaukset mm. seuraaviin kysymyksiin:
Mitä avoin julkaiseminen tarkoittaa?
Mikä on Turun AMK:n suositus avoimeen julkaisemiseen?
Miten ilmoitan julkaisuni Opetus- ja kulttuuriministeriön (OKM) raportointia varten ja rinnakkaistallennan sen?
Miten tutkimuksen ja julkaisujen näkyvyyttä voi edistää?
Ota yhteyttä ja kysy julkaisutiedonkeruusta
Ota yhteyttä julkaisutiedonkeruun asiantuntijoihin sähköpostilla julkaisutiedonkeruu@turkuamk.fi
Avoimen julkaisemisen asiantuntijat tavoitat sähköpostilla openscience@turkuamk.fi.
Turun AMK:n julkaisutiedot Tiedejatutkimus.fi -palvelussa
Turun AMK:n rinnakkaistallennetut julkaisut Theseuksessa
Turun AMK:n julkaisurekisterin tietosuojailmoitus (pdf)
Tämä teos on lisensoitu Creative Commons Nimeä 4.0 Kansainvälinen -lisenssillä.
Seuraava: Tutkijan ja tutkimuksen näkyvyys >>
Päivitetty viimeksi: Sep 6, 2022 4:07 PM